Dunyoning eng xavfli shaharlari reytingi e’lon qilindi

Numbeo portali ekspertlari jinoyatchilik darajasi o‘ta yuqori bo‘lgan shaharlar reytingini e’lon qildi.

327 shahardan iborat ro‘yxatda birinchi o‘rinni San-Pedro-Sula (Gonduras) shahri egalladi. Ikkinchi va uchinchi o‘rinlarda Venesuela poytaxti Karakas va Port-Morsbi shahri (Papua-Yangi Gvineya) qayd etildi.
Jinoyatchilik avj olgan shaharlar o‘nligiga JARning bir yo‘la uch shahri — Durban, Yoxannesburg va Pretoriya kirdi.
Yigirmatalikda esa Braziliyaning 6 ta shahri, jumladan, Fortaleza, San-Paulu va Rio-de-Janeyroni ko‘rish mumkin.
Ro‘yxatdan Rossiya shaharlari ham o‘rin olgan: Novosibirsk 137, Moskva 144, Sank-Peterburg esa 198-o‘rinda qayd etildi.